ឈុតទី ១

មើលមកខ្ញុំមក សត្វទាំងអស់គ្នា!​ ខ្ញុំគឺជាមនុស្ស! ខ្ញុំដឹងគ្រប់យ៉ាងទាំងអស់!

មើលនែ នេះជាភ្នែករបស់ខ្ញុំ។ ខ្ញុំអាចមើលឃើញអ្វីៗគ្រប់​យ៉ាង​ដោយសារពួកវា។

ចុះយ៉ាងម៉េច? ពួកយើងក៏មានភ្នែកដែរ ហើយយើងអាចមើលឃើញនៅពេលងងឹតទៀតផង។

ណ្ហើយចុះ! ប៉ុន្តែមើលច្រមុះខ្ញុំនែ! ខ្ញុំអាចដកដង្ហើមតាមច្រមុះខ្ញុំបាន។

ចុះយ៉ាងម៉េច? ពួកយើងក៏មានច្រមុះដែរ ហើយច្រមុះយើងស្អាតជាងច្រមុះឯងទៅទៀត។

នេះនែ! ខ្ញំុមានធ្មេញ។ ធ្មេញរបស់ខ្ញុំប្រើសម្រាប់ទំពា និងខាំអាហារ។

ធ្មេញ?​ ហាសហាយ! តើឯងធ្លាប់ឃើញធ្មេញរបស់ពួកយើងទេ?​ ​ឯងអាចទំពា​។ ប៉ុន្តែ ពួកយើងអាចខាំបាន! ហីុ...ហុី....ហុី...

បាន! ប៉ុន្តែ ស្តាប់ណា! ត្រចៀក​ខ្ញុំអាចស្តាប់ឮបានច្រើន​ណាស់​។

នែ ក្មេងតូច! ​ត្រចៀករបស់យើងអាចស្ដាប់ឮសំឡេង​ជាច្រើន ដែលឯងនឹកស្មានមិន​ដល់។

ហើយខ្ញុំក៏អាចដើរ រត់ និងរាំបានដែរជាមួយនឹងជើងរបស់ខ្ញុំ។

អូ៎! យើងមានជើងដល់ទៅបួនឯណោះ។ យើងអាចលោត អាចរាំ និងអាចដើរបានដូចគ្នា។

ខ្ញុំអាចក្រងសក់បាន។

អូ៎! សក់របស់ពួកយើងក៏ស្រស់ស្អាតដែរ។ ពួកយើងក៏អាចក្រងសក់​បាន​ដែរ បើ​យើង​ចង់​។ ប្រហែល​ជា​អាចក្រងបាន!

មើលនែ! ដៃរបស់ខ្ញុំអាច​ធ្វើការបាន!

ដៃ! ទុកដៃហ្នឹង​ប្រើ​ខ្លួនឯងទៅ។

ឈុតទី២

អីយ៉ា! ខ្ញុំប្រាប់ពួកឯងហើយតើ​!​ ខ្ញុំពូកែជាងគេ! ខ្ញុំដឹងអ្វីៗគ្រប់​យ៉ាង​ទាំងអស់!

ពិតមែនឬ?​ តើឯងធ្លាប់ឃើញក្រញាំស្រួចរបស់ពួកយើងទេ?

ចាស! ប៉ុន្តែ ក្រចករបស់ឯងនឹងកខ្វក់ណាស់!

ឥឡូវមើលនែ នេះគឺជាកន្ទុយដ៏គួរឱ្យស្រលាញ់របស់ពួកយើង។​

កន្ទុយ! ខ្ញុំបោះវាចោល​យូរហើយ។ តើឱ្យស្លៀកខោយ៉ាងម៉េច បើមានកន្ទុយនោះ?

ហើយយើងអាចគ្រហឹមបាន។

គ្រហឹម? ឯងធ្លាប់​ឮសំឡេង​ម្តាយ​របស់​ខ្ញុំ​ទេ?

បើ​និយាយទៅ ឯងទាំងអស់គ្នា ​គ្រាន់​តែ​ជា​សត្វ​ប៉ុណ្ណោះ! ខ្ញុំ​ដឹង​ហើយ!

យើង​ក៏ដឹង​ដែរថា មនុស្ស​ក៏ជា​សត្វដែរ។

ពួកឯងប្រហែលជានិយាយត្រូវហើយ។ មើលប្អូនប្រុសខ្ញុំ​នែ!​ ម្តាយ​ខ្ញុំ​និយាយថា គេរពឹសណាស់។ គេពិត​ជាសត្វមែនហើយ។

ត្រូវ​ហើយ! ឯងក៏ដូចគ្នាដែរ។ ជឿយើងទៅ! យើងទាំងអស់គ្នាសុទ្ធ​តែជាសត្វដូចតែគ្នាទេ។ កន្លែង​នេះ​ជា​ផ្ទះ​របស់​យើង ទាំង​អស់គ្នា​ហ្នឹង!

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story We Are All Animals, author: Madhav Chavan, Meera Tendolkar . illustrator: Santosh Pujari. Published by Pratham Books, https://storyweaver.org.in/ © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

យើងទាំងអស់គ្នាគឺជាសត្វ

Madhav Chavan, Meera Tendolkar